stanford-oval/wikipedia huggingface dataset:
Heaven (שיר של טרוי סיון)
רקע

השיר מפרט את המאבק של סיון עם היציאה מהארון כהומוסקסואל. הוא מסביר "כשהתחלתי להבין שאני כנראה הומו, הייתי צריך לשאול את עצמי את כל השאלות האלה – השאלות הבאמת באמת מפחידות האלה. האם אי פעם אמצא מישהו? האם אני בכלל אוכל להקים משפחה? אם יש אלוהים, האם האלוהים הזה שונא? אם יש גן עדן, האם אני הולך אי פעם להגיע לגן עדן?" הוא מתייחס לרצועה (המוזיקלית) הזו כאל "השיר החשוב ביותר" שהוא עשה אי פעם.
בריאיון למגזין Vulture אמר סיון; "הגעתי למצב שרציתי להתעמק במשהו קצת יותר ספציפי בחוויה שלי כהומוסקסואל. נכנסתי לאולפן והייתי צריך לחזור לכמה זיכרונות די לא נוחים ולעיתים כואבים על איך זה להיות בן 15 בארון. התחלתי לכתוב את השיר הזה שנקרא "Heaven" על החוויה ההיא." סיון הוסיף שהוא קיבל השראה מהסרט התיעודי "איך לשרוד מגפה" (How to Survive a Plague).
וידאו קליפ

הווידאו קליפ של "Heaven" בוים על ידי לוק גילפורד והועלה ליוטיוב ב-19 בינואר 2017. לדברי נציג, סיון התכוון להעלות את הסרטון ב-20 בינואר, במקביל להשבעתו של דונלד טראמפ. עם זאת, השחרור הוקדם ביום בגלל תגובה מוחצת מצד המעריצים לטיזרים של הקליפ.
בקליפ השחור-לבן רואים את סיון מחובק על ידי אדם שפניו לא מוצגות, אם כי הוכח מאוחר יותר שהיה זה חברו של הזמר, ג'ייקוב ביקסנמן, תוך שהוא ספוג בגשם וחולק כבוד לתנועות ולהישגי הלהט"ב שקדמו לו. הקליפ מציג את מנהיג זכויות ההומוסקסואלים הארווי מילק לצד קטעי מצעדי גאווה וחתונות חד מיניות.
המסר של סיון שליווה את הקליפ היה: "תמיד היינו כאן. תמיד נהיה כאן. הסרטון הזה מוקדש לכל מי שבא לפני ונלחם למען מטרתנו ולמי שממשיך כעת במאבק. בזמני האופל והאור, בואו נאהב לנצח."
וידאו קליפ > ביקורות

ג'נה רומיין ממגזין בילבורד כינתה את הקליפ "עוצמתי" ו"מדהים". דייוויד רנשו ממגזין The Fader כינה אותו "מרגש".
הופעות חיות

ב-18 באוקטובר 2016, סיון ביצע את השיר בתוכנית האירוח "המופע של אלן דג'נרס".
ב-19 ביולי 2019, סיון ביצע את השיר כחלק מהסט שלו בפסטיבל We the Fest 2019 בג'קרטה. במהלך ביצוע השיר, דגל הגאווה האיר את הרקע.
הערות שוליים

↑  טרוי סיון, אלכס הופ, ג'ק אנטונוף, קלייר בוצ'ר
↑  "Troye Sivan's New Music Video Is Low-Key A Big "F*ck You" To Trump". We The Unicorns. 19 בינואר 2017. אורכב מ-המקור ב-2017-01-25. נבדק ב-24 בינואר 2017. {{cite web}}:  (עזרה)
↑  "Troye Sivan Twitter status 822140400215302144". Twitter. 19 בינואר 2017. נבדק ב-24 בינואר 2017. {{cite web}}:  (עזרה)
1 2  "Troye Sivan Unveils Powerful Video for 'Heaven'". Billboard. 19 בינואר 2017. נבדק ב-24 בינואר 2017. {{cite web}}:  (עזרה)
↑  "Troye Sivan on Paying Tribute to LGBT Activism in His New Music Video 'Heaven'". Vulture Magazine. 20 בינואר 2017. נבדק ב-24 בינואר 2017. {{cite web}}:  (עזרה)
↑  "Troye Sivan - HEAVEN ft. Betty Who". YouTube. 19 בינואר 2017. נבדק ב-24 בינואר 2017. {{cite web}}:  (עזרה)
1 2  "Troye Sivan's "Heaven" Video Is A Timely Reminder Of LGBTQ Resistance". The Fader. 19 בינואר 2017. נבדק ב-24 בינואר 2017. {{cite web}}:  (עזרה)
↑  Schulman, Michael (2019-06-17). "Troye Sivan's Coming of Age" (באנגלית). ISSN 0028-792X. נבדק ב-2019-12-15.
↑  "Troye Sivan's 'Heaven': A Powerful Call to Arms For LGBTQ Youth". Pop Crush. 19 בינואר 2017. נבדק ב-24 בינואר 2017. {{cite web}}:  (עזרה)
↑  "Troye Sivan's video for 'Heaven' highlights LGBT history". Our in Perth. 22 בינואר 2017. נבדק ב-24 בינואר 2017. {{cite web}}:  (עזרה)
↑  "WATCH: TROYE SIVAN'S NEW MUSIC VIDEO HEAVEN". Gay News Network. 23 בינואר 2017. נבדק ב-24 בינואר 2017. {{cite web}}:  (עזרה)
↑  "Troye Sivan HEAVEN (Live on The Ellen Show)". YouTube. 28 באוקטובר 2016. נבדק ב-24 בינואר 2017. {{cite web}}:  (עזרה)
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
פאדי (רקטה)

|  מידע בסיסי |
| --- | --- |
 ייעוד:  טיל קרקע-קרקע
 ארץ ייצור:  לבנון לבנון (חזבאללה)
 משתמשים:  חזבאללה חזבאללה
 גרסאות:  פאדי 1, פאדי 2, פאדי 3 ,פאדי 4 ו פאדי 6
 מאפיינים כלליים
 הנעה:  דלק מוצק
 משקל:  פאדי 1: כ-300 ק"ג  פאדי 2: כ-500 ק"ג   פאדי 3 ופאדי 4: לא ידוע פאדי 6: כ-650 ק"ג 
 ממדים
 אורך:  פאדי 1 ופאדי 2: 6 מטר  פאדי 3 ופאדי 4: לא ידוע פאדי 6: 6 מטר 
 קוטר:  פאדי 1: 220 מ"מ  פאדי 2: 302 מ"מ  פאדי 3 פאדי 4: לא ידוע פאדי 6: 302 מ״מ 
 ביצועים
 טווח:  פאדי 1: כ-80 ק"מ פאדי 2: כ-105 ק"מ  פאדי 3 ופאדי 4: לא ידוע פאדי 6: כ-225 ק"מ 
 ראש קרב והנחיה
 ראש קרבי:  פאדי 1: נפיץ 83 ק"ג  פאדי 2: נפיץ 170 ק"ג  פאדי 3 ופאדי 4: לא ידוע פאדי 6: נפיץ 140 ק"ג 
 
פאדי (בערבית: فادي) היא סדרת רקטות ארטילריות שארגון הטרור חזבאללה עושה בה שימוש, הסדרה כוללת חמש גרסאות: פאדי 1, פאדי 2, פאדי 3 ,פאדי 4 ופאדי 6.
לפי הנתונים הטכניים של הרקטות, ככל הנראה מדובר בגרסאות של רקטת ה-M-302 "ח'ייבר" (פאדי 2) והגרסה הקטנה יותר M-220 (פאדי 1). רקטות הפאדי 3 ופאדי 4 אינן מוכרות למערכת הביטחון, אך ככל הנראה מבוססות על רקטות זלזאל איראניות או על טיל הרעד.[דרוש מקור] רקטות הפאדי מיוצרות על ידי חזבאללה עצמו, והן מדויקות יותר מהח'ייבר.
סוגי הרקטות

על פי ערוץ אל-מיאדין הלבנוני, רקטת פאדי 1 היא בעלת טווח של 80 ק"מ, באורך 6 מטרים וקוטר של 220 מ"מ, רקטת פאדי 2 היא בעלת טווח של עד 200 ק"מ וקוטר של 302 מ"מ. הרקטות הינן ממשפחת ה-m-302 תוצרת מרכז סרס הסורי בהן בוצע לראשונה שימוש במלחמת לבנון השנייה.
הרקטות פאדי 3, פאדי 4 ופאדי 6 לא מוכרות למערכת הביטחון, אך כנראה מדובר ברקטות M-302 בעלות טווח מוגדל, טילי זלזאל או רעד.
השימוש ברקטות על ידי חזבאללה

ב-22 בספטמבר 2024 חזבאללה שיגר לראשונה רקטות פאדי 1 ופאדי 2 לעבר בסיס רמת דוד בעמק יזרעאל, בתגובה להתנקשות באיבראהים עקיל ולהתפוצצויות מכשירי הקשר של חזבאללה מספר ימים לפני כן. על פי טענת חזבאללה, הרקטות שוגרו ממתקני שיגור של טילי העימאד. בתאונת דרכים שאירעה בזמן האזעקה בעמק יזרעאל נהרג נער כבן 17.
ב-24 בספטמבר טען חזבאללה כי תקף את מחנה שמשון בגליל התחתון ברקטת פאדי 3. ולמחרת ב-25 בספטמבר טען כי שיגר רקטה נוספת של פאדי 3 לכיוון מפעל לייצור חומרי נפץ ליד זכרון יעקב.
ב-1 באוקטובר, לאחר הפתיחה בתמרון הקרקעי בלבנון, טען חזבאללה כי שיגר רקטת פאדי 4 לעבר בסיס גלילות ומטה המוסד, בתגובה לחיסולו של נסראללה. הרקטה גרמה לאזעקות ביישובים רבים בשרון, בשומרון ובגוש דן, והביאה לפציעתו של אדם אחד.
ב-12 בנובמבר טען חזבאללה כי תקף את בסיס חיל באוויר תל-נוף ברקטת פאדי 6. בסרטון לקיחת אחריות נראה משגר הרקטות וכן תוארו פרטים טכניים של הרקטה, אשר נראית כדומה מאוד לפאדי 2, ממנה הורד גודל חומר הנפץ בכדי להגדיל את טווח הרקטה.
שם משפחת הרקטות

על פי ערוץ אל-ג'דיד הלבנוני, רקטות הפאדי קרויות על שם פאדי חסן א-טוויל, פעיל חזבאללה שהצטרף לארגון בשנת 1982 ונהרג בג'זין שבדרום לבנון בשנת 1987 במסגרת פעילות נגד ישראל. גופתו נשארה בשדה הקרב שמונה ימים. אחיו הוא וויסאם א-טוויל שחוסל על ידי ישראל במהלך מלחמת חרבות ברזל בינואר 2024.
הערות שוליים

1 2  ליאור בן ארי, חיזבאללה לקח אחריות על המטח למרכז: ירינו לגלילות ולמטה המוסד, באתר ynet, 1 באוקטובר 2024
↑  אור פיאלקוב, ״פאדי״ 2 - בוא חסן: רקטה m302 סורית, באתר X, ‏22 בספטמבר 2024
↑  «حزب الله»: استخدمنا صاروخ «فادي 3» الجديد في هجوم على قاعدة إسرائيلية, א-שרק אל-אווסט, ‏24 בספטמבר 2024
↑  יצחק אבוחצירא, הטווח, הקוטר – ורמת הדיוק: אלו הטילים ששיגר חיזבאללה, באתר עכשיו 14, 22 בספטמבר 2024
↑  שחר קליימן, מקורות בחיזבאללה על המטח הלילי: "תגובה ראשונית, ללא טילים מדויקים, מתוך משגר תת קרקעי", באתר ישראל היום, 22 בספטמבר 2024
↑  أدخله حزب الله إلى المواجهة مع إسرائيل.. ما مميزات صاروخ "فادي"؟, التلفزيون العربي
1 2  ליאור בן ארי, "תגובה ראשונית לביפרים": אלו הרקטות שאותן שיגר חיזבאללה לקריות ולעמק, באתר ynet, 22 בספטמבר 2024
↑  ישראל מושקוביץ, אלכסנדרה לוקש, תאונה קטלנית, בזמן המטח: בן 17 מהמרכז נהרג | כך יש לפעול, בעת אזעקה בנסיעה, באתר ynet, 22 בספטמבר 2024
↑  ליאור בן ארי, חיזבאללה: השתמשנו בטיל חדש בירי לעבר מחנה שמשון, באתר ynet, 24 בספטמבר 2024
↑  WGN-bot, התקפת חזבאללה על מפעל הנפץ באמצעות טיל פאדי 3, באתר webangah | עִברִית, ‏25 בספטמבר 2024
↑  حزب الله: أطلقنا بنداء لبيك يا نصر الله صليات صاروخية من نوع "فادي 4" على قاعدة غليلوت التابعة لوحدة الإستخبارات العسكرية 8200 ومقر الموساد التي تقع في ضواحي تل أبيب, AlJadeed Tv, ‏1 באוקטובר 2024
↑  שיגורים מלבנון למרכז: גבר נפצע בינוני, מוקדי נפילה נוספים של שברי יירוט, באתר ‏מאקו‏, 1 באוקטובר 2024
טראמפ פורס 1

טראמפ פורס 1 (באנגלית: Trump Force One) הוא שמו הלא רשמי של מטוסם הפרטי של בעלי ארגון טראמפ (פרפרזה על שם מטוסו של נשיא ארצות הברית אייר פורס 1). השם נטבע עוד לפני שדונלד טראמפ הפך לנשיא ארצות הברית והיה בשימוש על ידי תומכיו במהלך מסע הבחירות שלו לבחירות לנשיאות בשנת 2016. הדגם הנוכחי של המטוס הוא מטוס מסוג בואינג 757 ובעבר היה גם שימוש בבואינג 727. המטוס מופעל על ידי "טראמפ שאטל", חברת התעופה של ארגון טראמפ.
היסטוריה

מטוס הבואינג 727 ששימש כ"טראמפ פורס 1" נבנה בשנת 1968 ונמסר מארגון טראמפ לחברת התעופה האמריקאית אמריקן איירליינס. בשנת 1981 הוא הוסב למטוס עסקי ששימש את חברת Diamond Shamrock (אנ'). מאוחר יותר הוא פעל המטוס עבור טראמפ הסעות עוד לפני שנמכרה. עם חלוף השנים החליט טראמפ לרוכשו מחדש בשנת 1997 על מנת שישמש כמטוסו הפרטי. עם זאת טראמפ העמיד את המטוס למכירה בשנת 2009, אך עדיין השתמש בו ב-2011, כאשר קיבל את הבואינג 757. הוא מכר אותו עוד באותה שנה, ואז הופעל על ידי ווסט סטאר תעופה . המטוס קורקע בשדה התעופה הבינלאומי מונטריאול – מיראבל בשנת 2017.
מטוס הבואינג 757 רשום בארצות הברית כ-N757AF ונבנה בשנת 1991. במקור הוא נמסר לחברת התעופה קימבר סטרלינג הדניץ, ובהמשך, לאחר 1993, המטוס הופעל על ידי חברת TAESA המקסיקנית.
בנובמבר 2018 נפגע המטוס בתאונה קרקעית לאחר ניסיון נחיתה בנמל התעופה לה גוארדיה שבניו יורק.
מבנה המטוס > הדגם הראשון של המטוס

כאשר תפקד כמטוסו הפרטי של דונלד טראמפ, המטוס יכול לנשוא כ-24 נוסעים והוא מכיל בין היתר חדר הורים, חדר אוכל, מטבח וחדרי ישיבות .
מבנה המטוס > הדגם השני של המטוס

המטוס השני יכול לנשוא כ-43 אנשים ויש בו חדר אוכל, אמבטיה, חדר שינה, חדר אורחים, מערכת קולנוע ביתית ומטבח.
טראמפ השתמש במטוס במהלך קמפיין הנשיאות שערך בבחירות לנשיאות ב-2016 בו ניצח את המועמדת הדמוקרטית, הילרי קלינטון. לאחר השבעתו לנשיאות, טראמפ החל לנסוע באייר פורס 1 מתוקף היותו כלי התחבורה האווירי הרשמי של נשיא ארצות הברית וזנח את מטוסו הפרטי.
מהירות השיוט של המטוס הוא 990 קמ"ש וטווח הטיסה של המטוס ללא תדלוק מגיע עד כ-7,200 ק"מ. אורכו של המטוס הוא 47 מטרים.
ראו גם

אייר פורס 1
מארין 1
המטוס הנשיאותי של רוסיה
הערות שוליים

↑  Benjamin Zhang (27 ביולי 2015). "Check out 'Trump Force One' — Donald Trump's personal Boeing airliner". Business Insider. {{cite news}}:  (עזרה)
↑  Susanne Craig (23 באפריל 2016). "Donald Trump's Aging Air Fleet Gives His Bid, and His Brand, a Lift". New York Times. {{cite news}}:  (עזרה)
↑  Mark Maremont; Heather Haddon (4 בספטמבר 2015). "Donald Trump's Big Boost: His Own Air Fleet". Wall Street Journal. {{cite news}}:  (עזרה)תחזוקה - ציטוט: multiple names: authors list (link)
↑  "Is Donald Broke? Trump Selling His Pimped-Out 727". NYC Aviation. 12 בנובמבר 2009. {{cite news}}:  (עזרה)
↑  Alexandra Clough (בפברואר 2011). "Trump upgrades to Boeing 757". Palm Beach Post. {{cite news}}:  (עזרה)
↑  Alexandra Clough (8 במרץ 2016). "What happened to Donald Trump's old plane?". Palm Beach Post. {{cite news}}:  (עזרה)
↑  AP, המטוס של טראמפ נפגע בתאונה קרקעית, באתר ynet, 29 בנובמבר 2018
↑  "Want Your Own Boeing 727? Donald Trump Is Selling His…Cheap!". Flying With Fish. 10 בנובמבר 2009. {{cite news}}:  (עזרה)
↑  Hibah Yousuf (10 בנובמבר 2009). "Donald Trump to personal jet: 'You're fired!'". CNN Money. {{cite news}}:  (עזרה)
↑  Amanda Miller (18 באוגוסט 2011). "Mr. Trump's 757". Donald Trump. {{cite web}}:  (עזרה)
↑  Melissa Locker (10 בפברואר 2016). "The Private Jets Our Presidential Candidates Fly—and What They Cost". Travel+Leisure. {{cite news}}:  (עזרה)
↑  ynet, קרב אווירי: "טראמפ פורס 1" מול אייר פורס 1, באתר ynet, 12 בנובמבר 2016
ערך זה הוא קצרמרבנושא תעופה. אתם מוזמנים לתרום לוויקיפדיה ו.
טראמפ פורס 1, מרץ 2011
ברנהרד גולדמן

| --- | --- |

גולדמן בשנות הארבעים לחייו
 לידה:  20 בפברואר 1841 ורשה, פולין הקונגרסאית 
 פטירה:  23 במרץ 1901 (בגיל 60) לבוב, גליציה, האימפריה האוסטרו-הונגרית 
 תפקיד:  חבר הדיאט של גליציה ולודומריה 
 
ברנהרד גולדמן (Bernard Goldmann;‏ 20 בפברואר 1842, ורשה, פולין הקונגרסאית – 23 במרץ 1901, לבוב, גליציה, האימפריה האוסטרו-הונגרית) היה נציג לבוב בבית הנבחרים של גליציה, פעיל בקהילה היהודית, פטריוט פולני, מראשי זרם המתבוללים הפרו-פולני בגליציה. חבר מסדר פרנץ יוזף של האימפריה האוסטרו-הונגרית.
קורות חיים

פרק זה לוקה בחסר. אנא תרמו לוויקיפדיה ו.
גולדמן (גאָלדמאַן) נולד בשנת 1842 בעיר ורשה שבפולין הקונגרסאית. אביו, יצחק גולדמן, היה מראשוני תנועת ההשכלה היהודית בוורשה, צנזור, מתרגם ומו"ל עברי.
גולדמן התחנך בבית המדרש לרבנים בוורשה שנוהל אז על ידי המשכיל יעקב טוּגֶנדהוֹלד. היה זה מוסד חינוכי יהודי רפורמטורי לנערים מגיל 13–18, שבו נלמדו לימודי חול בשפה הפולנית לצד לימודי קודש בעברית.
באותה תקופה, סוף עידן פולין הקונגרסאית, ניסה השלטון הרוסי לפקח ביתר תשומת לב על מערכת החינוך כדי למנוע פעילות מחאה נגד האימפריה הרוסית. בפרוץ המרד הפולני בראשית שנת 1863 נעצר גולדמן בבית כנסת בעיר, ונגזרה עליו הגליה לסיביר. גם אחיו יֶז'י (Jerzy) הוגלה לסיביר, ואחר-כך הותר לו לשוב לוורשה, אך נאסר עליו לצמיתות לעבוד כרופא על אף שסיים הכשרתו במקצוע.
לבסוף שוחרר גולדמן, ולאחר שהות קצרה בפריז, השתקע ב-1870 בלבוב, בירת ממלכת גליציה של האימפריה האוסטרו-הונגרית. שם התקבל לעבודה כבנקאי.
בלבוב המשיך בפעילותו בקהילה היהודית, היה חבר מועצת הקהילה היהודית ופעל לקידום החינוך היהודי.
כנגד זרם ההתבוללות הפרו-גרמני, גולדמן שאף לקרב את היהודים בגליציה לפולנים. הוא ייסד בלבוב את אגודת "דורשי שלום" (בפולנית: Zgoda, זְגוֹדָה), לשיתוף פעולה יהודי-נוצרי. על בסיס אגודה זו נוסדה בראשית שנות ה-80 של המאה ה-19 "אגודת אחים" (בפולנית: Przymierze Braci, פּזִ'ימְיֶיזֶ'ה בּרַאצ'י), שהוציאה את הביטאון Ojczyzna ("מולדת"), בפולנית ובעברית.
בשנת 1876 נבחר לפרלמנט של גליציה כנציג לבוב, ופעל לרווחתם של יהודי גליציה.
בשנת 1894 הכתירו הקיסר פרנץ יוזף הראשון כחבר מסדר פרנץ יוזף.
ברנהרד גולדמן נפטר בלבוב באביב 1901, בן 59 במותו.
הערות שוליים

↑  רשימות ביבליוגרפיות: עתיקות היהודית, רבעון של החברה היהודית להיסטוריה ואטנוגרפיה, שנה ה', חוברת ד' (אוקטובר–דצמבר 1913), הצפירה, 23 בינואר 1914 (ביקורת; עמוד אחרון).
| --- | --- |
בקרת זהויות :  NLI: 987007517269705171  PLWABN: 9810549420305606  GND: 1011378175  ISNI: 0000 0001 1894 3822  VIAF: 170030194   WorldCat (עם VIAF): 170030194
גנים לאומיים ימיים בישראל

נמל קיסריה
מכמורת
בישראל, גן לאומי ימי הוא שטח ימי מוגן, שהוכרז כחוק על מנת לשמר אתרי מורשת ונוף, ולעודד פעילויות קיט וספורט ימי שתואמות את ערכי המקום. הרשות הממשלתית האחראית להכרזה, פיתוח ואחזקת הגנים הלאומיים הימיים בישראל היא רשות הטבע והגנים.
נכון ל־2024 יש בישראל גן לאומי ימי אחד שהוכרז – גן לאומי ים קיסריה וישנם גם גנים לאומיים ימיים מאושרים, ובהם הגן לאומי ים ג'סר א-זרקא, וכן, גם הצעות שונות לגנים כאלו.
תל דור
בין האתרים הארכאולוגיים המתאימים להכרזתם כגנים לאומיים ימיים נכללים אתרי עתיקות שנבנו ביבשה וששקעו בים, אתרים פרהיסטוריים שהוצפו עם עליית מפלס הים באלפי השנים האחרונות ואתרי ספינות טרופות ומטענן.
גנים לאומיים ימיים מורכזים בישראל

גן לאומי ים קיסריה – הוכרז בנובמבר 2024 ושטחו 1,082.71 דונם.
גנים לאומיים ימיים מוצעים בישראל

בין ההצעות לגנים לאומיים ימיים בישראל נמנות:
גן לאומי ים ג'סר א-זרקא – גן לאומי ימי מאושר
גן לאומי ים פלמחים – גן לאומי ימי בתכנון מתקדם
גן לאומי ים מכמורת – מוצע
גן לאומי ים אשקלון – מוצע
גן לאומי ים אפולוניה – מוצע
גן לאומי ים תל דור – מוצע
ראו גם

שמורות טבע ימיות בישראל
איים בישראל
הערות שוליים

↑  אתרים מוכרזים, באתר רשות הטבע והגנים
↑  גן לאומי ימי בהתהוות – קיסריה מהים, באתר רשות הטבע והגנים
↑  זיו ריינשטיין‏, גן לאומי ראשון בישראל יוקם מתחת למים, באתר וואלה, 19 ביוני 2020
↑  אילנה קוריאל, לראשונה בישראל: גן לאומי מתחת למים, באתר ynet, 21 במרץ 2021
↑  גן לאומי ים קיסריה, באתר החצי הכחול
↑  מפה, באתר רשות הטבע והגנים
↑  גן לאומי ים פלמחים, באתר iNature
↑  גן לאומי ים מכמורת, באתר iNature
האשליה 2

| --- | --- |

כרזת הסרט בישראל
 מבוסס על:  דמויות מאת בועז יכין
 בימוי:  ג'ון מ. צ'ו 
 הופק בידי:  בובי כהן אלכס קורצמן רוברט אורצי
 תסריט:  אד סלומון  אדוורד ריקורט
 שחקנים ראשיים:  מארק רופאלו ג'סי אייזנברג וודי הרלסון דייב פרנקו דניאל רדקליף ליזי קפלן מייקל קיין מורגן פרימן
 מוזיקה:  בריאן טיילר 
 צילום:  פיטר דמינג 
 מדינה:  ארצות הברית ארצות הברית
 חברת הפקה:  Lionsgate
 חברה מפיצה:  Summit Entertainment   Lionsgate
 שיטת הפצה:  וידאו על פי דרישה 
 הקרנת בכורה:  ארצות הברית10 ביוני 2016 ישראל9 ביוני 2016
 משך הקרנה:  129 דק' 
 שפת הסרט:  אנגלית
 סוגה:  מותחן
 תקציב:  71.4 מיליון דולר
 הכנסות:  334 מיליון דולר
 הכנסות באתר מוג'ו:   nowyouseeme2
 סרט קודם:  האשליה 
 סרט הבא:  האשליה 3
 www.nowyouseeme.movie
 דף הסרט ב־IMDb
 
האשליה 2 (באנגלית: Now You See Me 2, מילולית: "כעת אתם רואים אותי 2") הוא מותחן-שוד אמריקאי המהווה סרט המשך ל"האשליה" משנת 2013. את הסרט ביים הבמאי האמריקאי ממוצא סיני ג'ון מ. צ'ו ובכיכובם של ג'סי אייזנברג, מארק רופאלו, דייב פרנקו, וודי הרלסון, ליזי קפלן, מורגן פרימן, דניאל רדקליף ומייקל קיין. הסרט, שיצא לאקרנים ביוני 2016, הפך לשובר קופות, חרף ביקורות פושרות והרוויח למעלה מ-330 מיליון דולר לעומת תקציב הפקה של 71.4 מיליון דולר.
צוות השחקנים > "ארבעת פרשי האפוקליפסה"

ג'. דניאל אטלס (ג'סי אייזנברג)- אמן אשליות יהיר ותאב שליטה.
מריט מק'קיני (וודי הרלסון) - מהפנט ומנטליסט. יש לו אח תאום בשם צ'ייס.
ג'ק ווילדר (דייב פרנקו) - כייס וקוסם רחוב, שמתמחה בקסמי קלפים, ובהמשך למד ממריט איך להיות מהפנט. התאהב בלולה והיה לבן זוגה.
לולה מיי (ליזי קפלן) - הפרשית שמחליפה את הנלי. התאהבה בג'ק והפכה לבת זוגו.
צוות השחקנים > דמויות נוספות

דילן רודס/שרייק (מארק ראפלו) - הפרש החמישי ומנהיג הפרשים. היה סוכן FBI, שפעל כסוכן כפול לטובת הפרשים. אביו ליונל שרייק מת בקסם שהסתבך.
תדאוס בראדלי (מורגן פרימן) - קוסם לשעבר. נכנס לכלא בגלל דילן אך בורח ממנו לאחר שנה וחצי בזכות דילן. היה שותף של ליונל שרייק (אביו של דילן).
נטלי אוסטין (סנעה לתאן) - הבוסית לשעבר של דילן ב-FBI.
לי (ג'יי צ'ו) - עובד בחנות הקסמים וחלק מהעין. עזר לפרשים בתוכניתם בכך שהחליף את נהג המשאית.
אלן סקוט-פרנק (הנרי לויד יוז) - חלק מהעין. לכאורה המנהל במקום של הצ'יפ אותו גנבו הפרשים.
צוות השחקנים > הרעים

ארתור טרסלר (מייקל קיין) - איל ביטוח והספונסר של "ארבעת פרשי האפוקליפסה" אך רצה לנקום בהם לאחר ששדדו אותו.
וולטר (דניאל רדקליף) - בנו הלא חוקי של ארתור טרסלר שעוזר לאביו לנקום בפרשים.
צ'ייס (וודי הרלסון) - אחיו התאום של מריט ומשתף פעולה עם וולטר וארתור. מטורף אבל גאון.
וארדה סת'ו - אחת מעוזרותיו של ארתור.
פיתוח

כבר ביולי 2013 מנכ"ל חברת Lionsgate, ג'ון פלטהיימר, הצהיר כי החברה תומכת בהפקת סרט המשך ל"האשליה", עקב הצלחתו המסחרית של הסרט. ההפקה תוכננה להתחיל בשנת 2014 אך בשל התנגשות עם לוחות זמנים של השחקנים הצילומים נדחו. הסרט צפוי היה להיקרא תחילה "Now You Don't" וקיבל את אישורו של לואי לטרייה שהביע התעניינות לשוב לכיסא הבמאי והודה שמרבית צוות השחקנים ישוב לסרט ההמשך.
בספטמבר 2014 אושר כי שם הסרט יהיה "Now You See Me: Now You Don't" וייצא לאקרנים ב-10 ביוני 2016, אושר כי ג'ון מ. צ'ו יביים את הסרט במקומו של לואי לטרייה וכי השחקנים מארק רופאלו, ג'סי אייזנברג, וודי הרלסון, דייב פרנקו, מייקל קיין ומורגן פרימן ישובו לגלם את דמויותיהם גם בסרט ההמשך, כשאיילה פישר החליטה לא לשוב לצילומי הסרט מאחר שהייתה בהיריון מתקדם.
באוקטובר 2014 מייקל קיין אישר בריאיון כי דניאל רדקליף יגלם את בנו בסרט ההמשך ומאוחר יותר נודע שיגלם את הנבל בסרט.
צילומי הסרט החלו בלונדון בדצמבר 2014 ונודע כי שם הסרט באנגלית יהיה בעצם "Now You See Me: The Second Act" (כעת אתם רואים אותי: מערכה שנייה), אך לבסוף הסרט עלה לאקרנים בשם "Now You See Me 2".
צילומים

בנובמבר 2014 החלו צילומי הסרט בלונדון, אנגליה. במרץ 2015 הצילומים עברו לרפובליקה העממית של סין ונערכו גם במקאו.
סרט המשך

במאי 2015 הכריז מנכ"ל Lionsgate, ג'ון פלטהיימר, שהאולפנים עובדים על תכנון מוקדם לסרט שלישי בסדרה. בהמשך אושר ליהוקה של ליזי קפלן לגלם שוב את לולה, עם בנדיקט קאמברבאץ' שיצטרף לצוות השחקנים: איילה פישר, ג'סי אייזנברג, דייב פרנקו, וודי הרלסון, מורגן פרימן, מייקל קיין ומארק רופאלו, כאשר ג'ון מ. צ'ו יביים גם את הסרט השלישי בסדרה. חברת Lionsgate הודיעה באפריל 2020 שאריק וורן סינגר כותב את התסריט לסרט.
ביולי 2016 הוליווד ריפורטר טען כי Lionsgate עובדת על סרט ספין-אוף בכיכובו של ג'יי צ'ו, שיורכב מצוות שחקנים סיני.
הערות שוליים

↑  Dave McNary‏, ‎'Now You See Me 3' in the Works at Lionsgate, וראייטי, ‏22 במאי 2015 (באנגלית)
↑  Sophie Lawrence‏, ‎'Now You See Me 3' Release Date Confirmed As Production Rolls In Plus A New Cast Member To Join The Gang‏, Parent Herald, ‏2 בדצמבר 2016 (באנגלית)
↑  Emmanuelle Espiritu‏, ‎'Now You See Me 3' Release Date, Cast News: Isla Fisher Officially Out, Benedict Cumbercatch In?‏, The Christian Post, ‏7 במרץ 2017 (באנגלית)
↑  Bhatz Jabin‏, ‎'Now You See Me 3' Update: Benedict Cumberbatch Reportedly Joins Cast‏, Travelers Today, ‏31 במרץ 2017 (באנגלית)
↑  Justin Kroll‏, ‎'Now You See Me 3' in the Works With 'American Hustle' Writer‏, וראייטי, ‏28 באפריל 2020 (באנגלית)
↑  Patrick Brzeski‏, ‎Lionsgate to Make Chinese Spinoff of 'Now You See Me' (Exclusive)‏, הוליווד ריפורטר, ‏15 ביולי 2016 (באנגלית)
מג'דל זון

| --- | --- |
 מדינה:  לבנון לבנון
 מחוז:  דרום לבנון
 נפה:  צור
 שליטה:  ישראל ישראל
 גובה:  440 מטרים
 קואורדינטות:  33°09′07″N 35°13′39″E﻿ / ﻿33.151944444444°N 35.2275°E﻿ / 33.151944444444; 35.2275 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמג'דל זון(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמג'דל זון  he tabBackground:;tabBorder:#aaa;defaultTab:0;
 
מג'דל זון (בערבית: مجدل زون) היא עיירה בנפת צור שבמחוז דרום לבנון.
העיירה נמצאת בגובה של כ-440 מטרים מעל פני הים. מג'דל זון מתפרשת על שטח של כ-1,086 הקטארים. במועצת העירייה של מג'דל זון יש 15 חברים, אשר נבחרים לתקופה של שש שנים בבחירות ישירות.
היסטוריה

מיקומה של העיירה, לא הרחק מגבול ישראל–לבנון, הביא לפעילות צבאית של פת"ח בעיירה בימי פתחלנד.
לאחר הפיגוע במעלות ביצעה סיירת גולני, בפיקוד מודי בן ש"ך, פשיטה מוסקת בכפר, שבמהלכה שבו את האדם שמביתו יצאו המחבלים לביצוע הפיגוע.
כוחות צה"ל מגדוד 202 תפסו את העיירה ללא קרב ביום השני למבצע ליטאני, 15 במרץ 1978.
ב-2018 הותקף כוח של יוניפי"ל בעיירה.
היסטוריה > מלחמת חרבות ברזל

כחלק מהחזית הצפונית במלחמת חרבות ברזל, הותקפו מטרות חזבאללה במג'דל זון על ידי חיל האוויר הישראלי וחיל התותחנים.
ב-16 בנובמבר 2024, כחלק מהתמרון הקרקעי בלבנון, צה"ל כבש חלק גדול מהעיירה. ב-18 בנובמבר 2024, צה"ל השלים את כיבוש העיירה והתחיל להתקדם ממנה צפונה.
הערות שוליים

↑  אביחי בקר, "בן ש"ך נתן גאז", הארץ,‏ 25 ביוני 1998
↑  בעז זלמנוביץ, הדרך צפונה - מבצע "ליטני", מחלקת ההיסטוריה של צה"ל, עמ' 202–203
↑  יענקי פרבר, מחבלים מעלים את רכב האו"ם על חייליו באש, באתר בחדרי חרדים, 29 באוגוסט 2019
↑  מלחמת “חרבות ברזל” (תמונת מצב נכון ל-1 בינואר 2024, 13:00), באתר מרכז המידע למודיעין ולטרור, 1 בינואר 2024
↑  דיווחים על תקיפות נוספות בדרום לבנון, חיזבאללה הודיע על הרוג נוסף, באתר ynet, 2 במרץ 2024
↑  צה"ל: תקפנו מפקדות ומבנים צבאיים של חיזבאללה בדרום לבנון, באתר ynet, 9 במרץ 2024
↑  האזהרה ללבנון: "הזמן לפתרון מדיני אוזל, ישראל נערכת לעימות כולל", באתר ישראל היום, 11 במרץ 2024
↑   ציוץ של אור פיאלקוב ברשת החברתית אקס (טוויטר), "לפי צילום לווין מהבוקר - צה״ל התקדם משמעותית בגזרה המערבית", 16 בנובמבר 2024
↑   ציוץ של אור פיאלקוב ברשת החברתית אקס (טוויטר), "צה״ל כבש את הכפר אלמא א-שאב בדרום מערבית לבנון", 18 בנובמבר 2024
ליז צ'ייני

אליזבת' לין צ'ייני (באנגלית: Elizabeth Lynne Cheney; נולדה ב-28 ביולי 1966) היא פוליטיקאית אמריקאית חברת המפלגה הרפובליקנית, שכיהנה כחברת בית הנבחרים של ארצות הברית מטעם מחוז הקונגרס הכללי של מדינת ויומינג. בשנים 2019–2021 הייתה צ'ייני יו"ר הוועידה הרפובליקנית בבית הנבחרים, התפקיד השלישי בהיררכיה של הסיעה הרפובליקנית, אך חבריה לסיעה הדיחו אותה מהתפקיד במאי 2021 לאחר שיצאה חוצץ נגד נשיא ארצות הברית לשעבר דונלד טראמפ. אביה הוא דיק צ'ייני, לשעבר סגן נשיא ארצות הברית בממשלו של הנשיא ג'ורג' ווקר בוש.